Жұмағаным Әбілхалыққызы Рахимова

Жұмағаным Әбілхалыққызы Рахимова 
1954 жылы 19 наурызда РКФСР Саратов облысының
Новоросляевка ауылында туған. Қазақ.

Рақымова Жұмағаным (19.3.1954 ж.т., Ресей, Саратов обл. Дергачев с.) – әнші, Қазақстанның еңб. сің. артисі (1998). 1979 ж. Алматы консерваториясын ( қазіргі Қазақ ұлттық консерваториясы) бітірген. Сол жылы Қазақ ұлт аспаптар оркестрінің, "Отырар сазы" фолькл.-этногр. оркестрінің әнші-солисі болды. Қазір Бат. Қазақстан филармониясында әнші әрі Бат. Қазақстан ун-тінде доцент. Рақымованың репертуарында 300-ден астас қазақ, орыс және шет ел композиторларының әндері, ариялары, романстары, вальстарі, т.б. бар. Рақымованың орындауындағы бірнеше ән, респ. теле-радионың "Алтын қорына" жазылған. 1981 ж. Бүкілодақтық М. Глинка атынд. вокалистер байқауының дипломанты атанды. Қазақ мәдениеті. Энциклопедиялық анықтамалық. Алматы: “Аруна Ltd.” ЖШС, 2010 ISBN 9965-26-095-8

Әкесі - Рахимов Әбілхалық Мұсаұлы (1926 ж. т.). Анасы -
Рахимова Мәрия Мұхамедиярқызы (1933 ж. т.), зейнеткер.
Құрманғазы атындағы Алматы мемлекеттік консерваториясының вокалды-хор факультетін бітірген (1979), әнші,
оқытушы.

Батыс Қазақстан мемлекеттік университетінің доценті (1993
жылдан).
Қазақ, орыс, ағылшын және итальян тілдерін біледі.
1979 жылдан - Құрманғазы атындағы Қазақ мемлекеттік
ұлттық оркестрінің жетекші солисі. 1980 жылдан - Құрманғазы атындағы Алматы мемлекеттік консерваториясының оқытушысы. 1986 жылдан - Республикалық филармонияның жетекші солисі (Алматы қ.).

1993 жылдан бері - Ғ. Құрманғалиев атындағы Батыс Қазақстан облыстық филармониясының солист-вокалисі.
ҚазКСР Жоғарғы Кеңесінің Құрмет грамотасымен марапатталған (1984). Республикалық әншілер конкурсында
К. Байсейітова атындағы I сыйлықтың лауреаты (1980).
ҚР Еңбек сіңірген әртісі (1998).

Ұлы - Молдағайынов Аспандияр (1984 ж. т.); қызы -
Молдағайынова Ақбота (1996 ж. т.).Қазақстан Республикасында кімнің кім екені – 2011. 2 томдық анықтамалық. Алматы, 2011. ISBN 978-601-278-473-2

Дереккөздер

Санат:Тұлғалар

Санат:1954 жылы туғандар